Ce se întâmplă dacă o persoană se infectează între cele două doze de vaccin? Răspunsul medicului Valeriu Gheorghiță.
Medicul Valeriu Gheorghiță a vorbit la Digi24 despre cum funcționează efectul vaccinului anti-Covid și după câte zile de la administrarea primei doze apare imunitatea în organism. Coordonatorul campaniei de vaccinare în România a explicat și ce se întâmplă dacă o persoană se infectează în intervalul dintre cele două doze.
"Efectul de protecție începe la 14 zile de la prima administrare, dar devine maxim la o săptămână de la efecturarea celei de-a doua doze. Pentru vaccinul dezvoltat de Pfizer și BioNTech, între cele două doze de ser administrat există un interval de 21 de zile", spune coordonatorul campaniei naționale de vaccinare.Ce se întâmplă dacă o persoană care s-a vaccinat cu prima doză se infectează înainte să apară efectul de protecție al serului? "Forma va fi mai usoară, însă dacă persoana este simptomatică nu se mai face a doua doză de vaccin, ci se va se stabili diagnosticul precis și tratamentul pe care va trebui să-l urmeze", anunță medicul.Cât durează imunitatea după vaccin?Valeriu Gheorghiță spune că nu există date despre perioada de imunitate oferită de vaccin: "Nu avem date precise despre cât va dura acest tip de răspuns imun, dar plecând de la datele științifice este vorba de o durată de câteva luni. Avem nevoie de mai mult timp de evaluare pentru a stabili cu precizie cât timp va dura imunitatea".